b'\n_START_ARTICLE_\n\xc4\x8clovekove pravice\n_START_SECTION_\nGeneracije pravic\n_START_PARAGRAPH_\nPravice so pravno nasledstvo mnogih prizadevanj najraznovrstnej\xc5\xa1ih skupin in so pomembna civilizacijska dedi\xc5\xa1\xc4\x8dina pravnega razvoja sveta kot ga poznamo. Mnoge pravice so nastale evolutivno s \xc4\x8dasom in nujnimi posegi v ustavno ureditev, nekatere pa so posledica groze\xc4\x8dih ali prete\xc4\x8dih vojnih ali dr\xc5\xbeavljanskih spopadov ali revolucij. \xc4\x8clovekove pravice so se porazdelile na tri generacije v evropski pravni teoriji:\n_START_SECTION_\nOrganizacija zdru\xc5\xbeenih narodov\n_START_PARAGRAPH_\nNa ravni Zdru\xc5\xbeenih narodov obstaja Svet za za\xc5\xa1\xc4\x8dito \xc4\x8dlovekovih pravic od leta 2006, ki deluje kot promotor in za\xc5\xa1\xc4\x8ditnik \xc4\x8dlovekovih pravic na ravni Generalne skup\xc5\xa1\xc4\x8dine Zdru\xc5\xbeenih narodov. Med \xc4\x8dlanice sveta se izbere 47 dr\xc5\xbeav po tajnih in neposrednih volitvah, \xc4\x8dlanice pa so razpostavljene enakovredno po celem svetu glede na celine. Svet je razmeroma nov element OZN, ki je zamenjal prej\xc5\xa1njo Komisijo za \xc4\x8dlovekove pravice pri OZN, ki je delovala od leta 1946 naprej in bila mno\xc5\xbei\xc4\x8dno kritizirana zaradi medlega odziva glede Izraela, Ruande, Sudana in Bosne in Hercegovine.  _NEWLINE_Varovanje \xc4\x8dlovekovih pravic pozna ve\xc4\x8d pomembnih te\xc5\xbeav. Vsi pravni sistemi ne poznajo enakih definicij pravic, prav tako pa tudi ne enakih vrednostnih sistemov. Ve\xc4\x8dina vrednostnih sistemov temelji na verski ali druga\xc4\x8dni podlagi, kar lahko pomeni mednarodnopravni spor, mednarodno pa je garant etike Splo\xc5\xa1na dekleracija \xc4\x8dlovekovih pravic Organizacije zdru\xc5\xbeenih narodov. Pomemben je tudi razkol glede sekularnosti, kjer se razpravlja o upravi\xc4\x8denosti \xc5\xa1eriatskega prava in vpra\xc5\xa1anja glede pravice do ubijanja vernikov, ki zapustijo versko skupnost. Pomen dekleracije se opazuje tudi glede problematike genocida, novih tehnologij, zasebnosti, enakopravnosti pred zakonom...   _NEWLINE_Ker so \xc4\x8dlovekove pravice pravo, ki omejuje dr\xc5\xbeavo pri upravljanju z dr\xc5\xbeavljani in drugimi ljudmi, delujejo izklju\xc4\x8dno na podro\xc4\x8dju miru in regularnih razmer. Ob izrednem stanju ima dr\xc5\xbeava pravico do posebnih pooblastil, ki jih lahko preda tako vojski, policiji ali drugim oblastem. V primeru konflikta veljajo posebne razmere, ki jih ureja vojno mednarodno pravo, dolo\xc4\x8dene \xc4\x8dlovekove pravice pa se v tak\xc5\xa1nih primerih zagotovijo, kakor so posebej dolo\xc4\x8dene.'